राजनीति दी दुनिया दे नमें नवेले चेहरें थमां लेईऐ धुरंधर योद्धाएं तक्कर सब्भनै चुनां च अपनी पार्टी दा परचम फैह्‌राने गी बेताब न ते मतदाता रूपी जनता जनार्दन दे दिलें च थाह्‌र बनाने लेई इंदे बश्कार शब्द बाणें दा घमासान चरण ऊप्पर पुज्जी चुके दा ऐ। 15 मीं लोकसभा दे चुनां दे मैदान च शब्द बाण दी पैह्‌ली गूंज शायद भारतीय जनता पार्टी प्रत्याशी वरुण गांधी दे कथित भाषण थमां शुरू होई ही जेह्‌दे च जातिगत आकड़ें गी अपने पक्ख च करने लेई उनें इक समुदाय विशेष दे खलाफ टिप्पणी कीती ही।